L-ewwel kutrumbajsa b'lura fl-iskatepark ta' Birżebbuġa
Imtella' Awwissu 6, 2020 - Aġġornata 6 Ta' Awwissu, 2020 12:16pm Fl-aħħar sena u nofs li ilu miftuħ l-iskatepark ta' Birżebbuġa, l-isport tal-BMX ħa spinta fost iż-żgħażagħ tal-lokal u dawk tal-madwar. Anki jekk l-iskatepark kien kemm-il darba sors ta' kontroversja minħabba aspetti ta' sigurtà u l-ilma tax-xita li jinġabar fih, tista' tgħid li fis-sajf dan il-post ikun mimli kuljum bid-dilettanti li qed jibdew jipprattikaw dan l-isport jew qed itejbu l-ħiliet tagħhom. Fost dawn hemm Dailin Zammit, li rnexxielu jagħmel l-ewwel kutrumbajsa b'lura (back flip) f'dan l-iskatepark. Din hija ħila li jiksbu atleti professjonali wara żmien twil ta' taħriġ u ħafna waqgħat! Iżda Dailin ma jżommx dawn il-ħiliet għalih biss, u spiss issibu jgħallem dak li jaf lit-tfal, li huwa ta' ispirazzjoni għalihom.